অবশেষে পূনর্বাসন। জেল থেকে ছাড়া পাওয়ার পর এই প্রথম তৃণমূল কংগ্রেসের কোর কমিটির বৈঠকে হাজির মদন মিত্র। তবে, এখনই বড় কোনও পদ না পেলেও মিটিং-মিছিলে থাকার ছাড়পত্র পেয়ে গেলেন তিনি।
 ওয়েব ডেস্ক : অবশেষে পূনর্বাসন। জেল থেকে ছাড়া পাওয়ার পর এই প্রথম তৃণমূল কংগ্রেসের কোর কমিটির বৈঠকে হাজির মদন মিত্র। তবে, এখনই বড় কোনও পদ না পেলেও মিটিং-মিছিলে থাকার ছাড়পত্র পেয়ে গেলেন তিনি। সারদা চিটফান্ড মামলায় ২০১৪ সালে গ্রেফতার হন মদন মিত্র। গত সেপ্টেম্বর মাসে ছাড়া পান তিনি। তার পর এই প্রথম কোর কমিটির বৈঠকে এলেন মদন। কালীঘাটে পৌঁছে মদন বলেন, দল ডাকাতেই এসেছেন, তিনি খুশি। অবিচার হয়েছিল, এবার মন দিয়ে কাজ করব। বৈঠকে মদনকে এমনই পরামর্শ দেন মুখ্যমন্ত্রী মমতা বন্দ্যোপাধ্যায়। এমনই খবর তৃণমূল সূত্রে।